stanford-oval/wikipedia huggingface dataset:
פינוקיו וחברים
פרקים > עונה 2

| מספר הפרק בסדרה | מספר הפרק בעונה | שם הפרק באיטלקית | שם הפרק בעברית | תאריך שידור מקורי איטליה | תאריך שידור בישראל ישראל |
| --- | --- | --- | --- | --- | --- |
| 27 | 1 | Capitan Pinocchio | יפורסם בהמשך | 20 בנובמבר 2023 | יפורסם בהמשך |
| 28 | 2 | Il primo giorno di scuola | יפורסם בהמשך | 20 בנובמבר 2023 | יפורסם בהמשך |
| 29 | 3 | Il ritorno della strega | יפורסם בהמשך | 21 בנובמבר 2023 | יפורסם בהמשך |
| 30 | 4 | Attori per un giorno | יפורסם בהמשך | 21 בנובמבר 2023 | יפורסם בהמשך |
| 31 | 5 | Il club segretissimo | יפורסם בהמשך | 22 בנובמבר 2023 | יפורסם בהמשך |
| 32 | 6 | Scuola di pirati | יפורסם בהמשך | 22 בנובמבר 2023 | יפורסם בהמשך |
| 33 | 7 | Il concorso musicale | יפורסם בהמשך | 23 בנובמבר 2023 | יפורסם בהמשך |
| 34 | 8 | Una ciurma speciale | יפורסם בהמשך | 23 בנובמבר 2023 | יפורסם בהמשך |
| 35 | 9 | Capricci da star | יפורסם בהמשך | 24 בנובמבר 2023 | יפורסם בהמשך |
| 36 | 10 | La casa del mistero | יפורסם בהמשך | 24 בנובמבר 2023 | יפורסם בהמשך |
| 37 | 11 | Una fata come mamma | יפורסם בהמשך | 25 בנובמבר 2023 | יפורסם בהמשך |
| 38 | 12 | L'amico degli animali | יפורסם בהמשך | 25 בנובמבר 2023 | יפורסם בהמשך |
| 39 | 13 | La vera storia del Gatto e la Volpe | יפורסם בהמשך | 26 בנובמבר 2023 | יפורסם בהמשך |
| 40 | 14 | !Aiuto, arriva la mamma | יפורסם בהמשך | 29 באפריל 2024 | יפורסם בהמשך |
| 41 | 15 | !No al lavoro, sì al gioco | יפורסם בהמשך | 29 באפריל 2024 | יפורסם בהמשך |
| 42 | 16 | Super Pinocchio | יפורסם בהמשך | 30 באפריל 2024 | יפורסם בהמשך |
| 43 | 17 | La scatola misteriosa | יפורסם בהמשך | 30 באפריל 2024 | יפורסם בהמשך |
| 44 | 18 | Il panino scomparso | יפורסם בהמשך | 1 במאי 2024 | יפורסם בהמשך |
| 45 | 19 | La pizza dei sogni | יפורסם בהמשך | 1 במאי 2024 | יפורסם בהמשך |
| 46 | 20 | Pinocchio fotografo | יפורסם בהמשך | 2 במאי 2024 | יפורסם בהמשך |
| 47 | 21 | !Un, due, tre, Nora | יפורסם בהמשך | 2 במאי 2024 | יפורסם בהמשך |
| 48 | 22 | Freeda e il tesoro di Barbabrutta | יפורסם בהמשך | 3 במאי 2024 | יפורסם בהמשך |
| 49 | 23 | Pinocchio capoclasse | יפורסם בהמשך | 3 במאי 2024 | יפורסם בהמשך |
| 50 | 24 | Babbo Natale per un giorno | יפורסם בהמשך | 4 במאי 2024 | יפורסם בהמשך |
| 51 | 25 | Mangiafuoco cuore d'oro | יפורסם בהמשך | 4 במאי 2024 | יפורסם בהמשך |
| 52 | 26 | Vacanze forzate | יפורסם בהמשך | 5 במאי 2024 | יפורסם בהמשך |
הפקה

איג'יניו סטראפי, מנכ"ל ומייסד חברת ההפקה האיטלקית Rainbow S.p.A, הצהיר במאי 2019 שהוא מתכנן להתמקד בהפקות לייב אקשן כדי להשלים את החוויה שלו באופן מקצועי בתור מפיק. אף על פי הצהרה זו, בספטמבר 2019 שיתף סטראפי במגזין "Total Licensing" שהוא עובד על הפקת סדרת טלוויזיה זו. באותו מגזין הופיעה תמונת קונספט ראשונית מתוך הסדרה, ונודע שהיא תהיה מבוססת על ספר הילדים "הרפתקאותיו של פינוקיו" משנת 1883 מאת קרלו קולודי.
סטראפי שיתף שלאורך כל הקריירה שלו הוא חיכה לעשות עיבוד לסיפור. לפי דבריו, הבחירה להפיק את הסדרה הייתה מפני שילדים במדינות אירופה מחוץ לאיטליה כמעט ולא מכירים את הסיפור של פינוקיו. כמו כן, כל העיבודים שהופקו לסיפור בשנים האחרונות, כמו "פינוקיו" (2019) ו"גיירמו דל טורו מציג: פינוקיו" (2022), לא הותאמו לילדים, לעומת סדרה זו. סטראפי ציין שלסדרה יש שלוש מטרות - הראשונה היא ללמד את הילדים להיות כנים, השנייה היא לעורר את החשק לעזוב את הטלפונים הניידים ולצאת ל"הרפתקאות" ב"עולם האמיתי" והשלישית לגרום לילדים לקרוא ולהכיר את הסיפור.
סטראפי סיפר שהקושי בהפקת הסדרה היה להתאים את הסיפור למאה ה-21 ולילדים בכל העולם, ולא רק לילדים איטלקיים. כמו כן הוא סיפר שעלילת הסדרה מרחיבה את האופק של הסיפור ולא משפרת אותו, אף על פי שנטען שלעיתים קרובות מזלזלים בדמיונו של קולודי. על פי סטראפי, דמותו של פינוקיו בסדרה מייצגת את הרצון להכיר את העולם ולצמוח, ודמותה של פרידה משלימה את תמונת הדמויות הנשיות, זאת לאחר שבספר הדמות הנשית היחידה הייתה הפיה הכחולה – לסטראפי חשוב שיהיו דמויות נשיות בהפקות שלו והוא ידוע בשילוב שלהן, לדוגמה בסדרה "מועדון ווינX".
בדצמבר 2020 הסדרה הוכרזה לראשונה, כאשר נודע שהיא תופק על ידי אולפן ההנפשה האיטלקי Rainbow S.p.A בשיתוף Rai Ragazzi ו-Incerpi Investments, וששמה יהיה "פינוקיו וחברים". עוד הוכרז שהיא תונפש בהנפשה ממוחשבת על ידי Toonz Animation India ההודית, ושיופקו לה 26 פרקים באורך 12 דקות שיעלו לשידור באיטליה ברבעון הרביעי של שנת 2021. באותו חודש האולפן הציג את פיילוט הסדרה לשדרנים עבור ילדים בני ארבע עד שבע, גיל היעד של הסדרה, בפסטיבל הסרטים של גיפוני. באפריל 2021 נודע שהסדרה נמצאת בשלב ייצור מתקדם. בספטמבר 2021 הצהיר סטראפי שזו תהיה אחת מהפקות ההנפשה האחרונות שלו כי הוא מעוניין להתמקד בלייב אקשן, אף על פי שהמשיך להפיק הפקות מונפשות, ביניהן "קסם בת הים" ו"מועדון ווינX".
בריאיון לעיתון "איל ג'ורנלה" שפורסם בנובמבר 2021, נשאל סטראפי אם דמותו של פינוקיו תהפוך לילד אמיתי כמו בספר המקורי, והוא ענה שזו "מטרת הרומן והקריקטורה שלנו. אבל אנחנו מקווים שזה יקרה מאוחר ככל שאפשר, כי זה אומר שהסדרה תהיה מוצלחת ושנעשה הרבה עונות שלה" - דבר שמראה שסטראפי מאמין בסדרה והוא מעוניין להפיק לה עונות נוספות. בספטמבר 2021 סטראפי הכריז שלאחר סיום שידור העונה הראשונה, עונה שנייה שתכלול 26 פרקים נוספים תכנס להפקה. באוגוסט 2022 נודע שהעונה השנייה של הסדרה בהפקה, כאשר פורסם שבעונה "הגיבורים יעסקו במספר הרפתקאות פיראטים", כמו כן שיופיעו דמויות חדשות. במאי 2024 הוצהר בכנס "Licensing Expo" שלסדרה יופקו 52 פרקים חדשים.
הפקה > שידור

בפסטיבל הסרטים של גיפוני שהתרחש ביולי 2021, הוקרנו שני פרקים מתוך הסדרה והוכרז שהיא תשודר באיטליה בערוץ Rai Yoyo. באותו פסטיבל היה מופע ריקוד לצד הדמויות הראשיות של הסדרה, פינוקיו ופרידה. באותו חודש פורסם טריילר הסדרה. בספטמבר 2021, בפסטיבל הסרטים של ונציה, פינוקיו הלך על השטיח האדום והוכרז שהסדרה תעלה לשידור ב-29 בנובמבר 2021, כאשר מספר שבועות לפני השידור שודרה באותו ערוץ סדרה חדשה נוספת שמבוססת על הספר בשם "הכפר הקסום של פינוקיו". הפרויקט בפסטיבל זכה להתעניינות רבה מצד התקשורת ומצד הנוכחים בו. ב-30 באוקטובר 2021 מספר פרקים של הסדרה הוקרנו בפסטיבל Lucca Comics & Games באיטליה, כאשר באותו יום הייתה הבכורה האמריקאית של הסדרה בלוס אנג'לס, במסגרת פסטיבל ITTV של הטלוויזיה האיטלקית, בו סטראפי זכה ב-Kinéo/ITTV Award.
ב-22 בנובמבר 2021, שבוע לפני תחילת שידור הבכורה של הסדרה באיטליה, מספר פרקים ממנה הועלו לשידור טרום בכורה ב-RaiPlay, שירות הזרמת מדיה של RAI. ב-6 בדצמבר 2021, לאחר שידור 13 הפרקים הראשונים של העונה הראשונה, הסדרה יצאה להפסקה. בפברואר 2022 סטראפי הכריז שפרקים נוספים מתוך העונה ישודרו החל מסוף מרץ. ב-27 במרץ 2022 החלו להיות משודרים שישה פרקים נוספים מתוך העונה הראשונה, כאשר לאחר שידורם היא יצאה להפסקה פעם נוספת. ב-26 ביולי 2022 הוקרנו שני פרקים חדשים מתוך העונה בפסטיבל הסרטים של גיפוני, וב-6 בספטמבר הוכרז שששת הפרקים האחרונים של העונה ישודרו החל מ-14 בספטמבר. ב-17 בספטמבר 2022 הסתיימה העונה הראשונה של הסדרה.
בפברואר 2023 נודע שהעונה השנייה תחל את שידוריה באיטליה בסתיו של אותה שנה. ב-18 ביולי 2023 פורסם טיזר העונה השנייה, כאשר ב-23 ביולי 2023 הייתה תצוגה מקדימה של שני פרקים מתוכה בפסטיבל הסרטים של גיפוני. באוקטובר 2023 היו תצוגות מקדימות נוספות של פרקים מתוך העונה ב-Matera Film Festival וב-Cinematica Kids. בנובמבר 2023 הוכרז שארבעת הפרקים הראשונים של העונה יוקרנו באיטליה ברשתות בתי הקולנוע של The Space Cinema בין ה-18–19 של אותו חודש, כאשר ב-20 לחודש תחל העונה את שידוריה בטלוויזיה. ב-18 בנובמבר 2023, יומיים לפני תחילת שידור העונה, שלושה עשר הפרקים הראשונים שלה היו זמינים ב-RaiPlay. ב-26 בנובמבר 2023, לאחר שידור 13 הפרקים הראשונים של העונה, הסדרה יצאה להפסקה. ב-29 באפריל 2024 החלו להיות משודרים שלושה עשר הפרקים האחרונים של העונה, כאשר באותו יום כולם נהיו זמינים ב-RaiPlay. ב-5 במאי 2024 שודר הפרק האחרון של העונה.
הפקה > שידור > שידור בין-לאומי

באפריל 2021 הוכרז שאחרי שידורה של הסדרה באיטליה היא תופץ ברחבי העולם בשנת 2022. בדצמבר 2021 הוכרז שהסדרה תשודר בבריטניה בשנת 2022 בערוץ CBeebies, כאשר היא החלה את שידוריה ב-30 במאי 2022. בפברואר 2022 פורסם שהסדרה תשודר באמריקה הלטינית בערוץ Discovery Kids, כאשר היא החלה את שידוריה ב-26 בספטמבר 2022. במרץ 2022 פורסם שהסדרה תשודר בפולין בערוץ Puls 2 ברצועת השידור "Puls Kids", כאשר היא החלה את שידוריה ב-4 באפריל 2022. ביולי 2022 פורסם שהסדרה תשודר בערוץ Canal Panda שמשדר בפורטוגל, ספרד ואנדורה, כאשר השידורים החלו ב-1 באוגוסט 2022. בישראל הסדרה החלה את שידוריה ב-4 בספטמבר 2022, כאשר היא שודרה בערוץ הופ!.
ב-11 בדצמבר 2022 הסדרה החלה להיות משודרת במקדוניה הצפונית בערוץ Sitel. חברת ההפצה Spacetoon pictures איחדה מספר פרקים מהסדרה לסרט באורך מלא שאורכו כ-95 דקות, כאשר הוא הופץ בשפה האנגלית עם כתוביות בערבית, תחילה ב-2 בפברואר 2023 באיחוד האמירויות הערביות, ערב הסעודית, עומאן, בחריין וכווית, ובהמשך ב-9 בפברואר בלבנון, קטר, מצרים, עיראק וירדן. במצרים דווח שהסרט זכה להכנסות נמוכות, לצד סרטים זרים נוספים שהוקרנו במדינה. ב-1 באפריל 2023 הסדרה החלה להיות משודרת ביוון בערוץ ניקלודיאון.
קבלה

בכתבה שפורסמה בדצמבר 2021, נכתב שמאז השקת הסדרה היא נחשבת כ"סדרה הנצפית והמדורגת ביותר" בערוצה המקורי. בפברואר 2022 סיפר סטראפי בריאיון שהסדרה "זוכה להצלחה מדהימה", ושהיא תמיד נמצאת בראש הרייטינג בערוץ המקורי בה היא משודרת, דבר שמוכיח שהיא יצרה "גרעין קשה של מעריצים שצופים בה ומחכים לה". באוגוסט 2022 הסדרה זכתה בקטגוריית סדרת ההנפשה התלת־ממדית הטובה ביותר ב-ANN Awards.
מדיה ומוצרים נלווים

בדומה להפקות נוספות של חברת ההפקה, גם סדרה זו הפכה למותג שכולל בתוכו מוצרים שונים. בין המוצרים נכללים גרבי חג מולד וביצי פסחא בשיתוף Dolfin, פאזלים בשיתוף רוונסבורגר, תחפושות בשיתוף Ciao Srl, אופניים בשיתוף Dino bike ומברשת ומשחת שיניים בשיתוף Tau Marin Scalare. יצאו לאור גם בהשראת הסדרה ספרי קריאה בהוצאת Fabbri Editori. ב-26 במרץ 2022 יצא על ידי Tridimensional הגיליון הראשון של סדרת המגזינים שמבוססת על הסדרה, כאשר נכון לאפריל 2024 היא כוללת 25 גיליונות. לסדרה קיים אתר אינטרנט הכולל סרטונים, משחקים, פעילויות, מידע על הדמויות, פרסומות למוצרים חדשים ומדור הורים. כמו כן יש לה עמודים ברשתות החברתיות, ביניהן פייסבוק, אינסטגרם, טיקטוק ויוטיוב.
בפברואר 2022 הוכרז שחברת Giochi Preziosi נבחרה להיות יצרנית הצעצועים הרשמית של הסדרה, אשר תתחיל להפיץ את המוצרים באיטליה בתקופת הסתיו. ביולי 2022 הוכרז שחברת Flair GP תפיץ צעצועים של הסדרה בבריטניה ובשוק האנגלי בשנת 2023, כאשר ההפצה החלה בתקופת האביב. בשנת 2023 צעצועי הסדרה החלו להיות מופצים בישראל על ידי הנסיך הקטן. ב-15 בפברואר 2023 הוכרז שמוצרי הסדרה מועמדים ל-Bologna Licensing Awards בקטגוריית מוצר הקיוסק המורשה הטוב ביותר, כאשר הם הפסידו למוצרים של הזיכיון "פינאטס".
במהלך השנים היו הופעות חיות רבות של דמויות הסדרה, אשר נועדו לשווק אותה או לקדם נושאים מסוימים, כמו איכות הסביבה. חלק מההופעות הוקדשו לסדרה בלבד, וחלקן לקחו חלק לצד סדרות נוספות של Rainbow S.p.A. לדמויות היו גם מספר הופעות בטלוויזיה בנוסף לסדרה עצמה, בין היתר בספיישל של תחרות שירי הילדים "Zecchino d'Oro" ששודר ב-24 בדצמבר 2021, ובספיישל "L'anno che verrà" שנעשה לרגל השנה האזרחית החדשה ששודר ב-31 בדצמבר 2021. באפריל 2021 הוכרז שאטרקציות שמוקדשות לסדרה יתווספו בפארק פינוקיו, דבר שלא יצא לפועל. ביוני 2022 החלו פינוקיו ופרידה להופיע בפארק השעשועים Zoomarine הממוקם ברומא. ב-24 בנובמבר 2024 עלתה ביוון הצגה המבוססת על הסדרה בהפקת Kolossaion Productions.
בשיתוף הסדרה נעשו גם מספר פרויקטים, ביניהם שיתוף פעולה שנעשה החל מאוקטובר 2022 עד פברואר 2023 עם Commissione Difesa Vista ו-Ottica Italiana, אשר מטרתו להעלות את המודעות בנושא חשיבות הראייה. פרויקט נוסף נעשה בשיתוף Treedom והחל ב-22 באפריל 2023, אשר מטרתו לנטוע עצים שירכיבו את "יער פינוקיו וחברים". עוד פרויקט נעשה עם הפוליקליניקה האוניברסיטאית אגוסטינו ג'מלי, בו דמויות הסדרה ביקרו את הילדים החולים שבו, כמו כן הופק סרט קצר בכיכובו של פינוקיו שמטרתו "להבטיח שאין חשש בהתמודדות עם הדרך הקלינית".
נובאליס

| --- | --- |

 לידה:  2 במאי 1772 Wiederstedt, נסיכות הבוחר מסקסוניה, האימפריה הרומית הקדושה 
 פטירה:  25 במרץ 1801 (בגיל 28) וייסנפלס, נסיכות הבוחר מסקסוניה, האימפריה הרומית הקדושה 
 שם לידה:  Georg Friedrich Philipp von Hardenberg 
 מקום קבורה:  Alter Friedhof 
 השקפה דתית:  לותרניזם 
 מקום לימודים:  אוניברסיטת לייפציג, אוניברסיטת פרידריך שילר, אוניברסיטת פרייברג לכרייה ולטכנולוגיה, אוניברסיטת ויטנברג 
 זרם:  הרומנטיקה של ינה
 עיסוק:  משורר, מהנדס, חוקר ספרות, פילוסוף, תמלילן, סופר 
 מדינה:  נסיכות הבוחר מסקסוניה 
 יצירות ידועות:  היינריך פון אופטרדינגן, Hymns to the Night 
 בן או בת זוג:  Julie von Charpentier 
 חתימה:   
 
נובאליס (שם העט של גאורג פיליפ פרידריך פון הארדנברג - בגרמנית: Georg Philipp Friedrich Freiherr von Hardenberg; ‏2 במאי 1772 - 25 במרץ 1801) היה סופר, משורר ומראשוני הפילוסופים של תנועת הרומנטיקה בגרמניה.
ביוגרפיה

נובאליס נולד בהרי הָארְץ (Harz) שבגרמניה למשפחת אצולה גרמנית. בתחילה למד אצל מורים פרטיים, ובהמשך למד בבית הספר על שם מרטין לותר באייסלבן, ובו למד מיומנויות רטוריות וכן ספרות קדומה, שהיו לימודים נפוצים באותה תקופה. הוא סיים בהצטיינות את לימודי המשפטים, אותם למד בין השנים 1790 עד 1794 ביינה ובוויטנברג. במהלך לימודיו נכח בהרצאותיו של פרידריך שילר על היסטוריה, והתיידד עמו בעת מחלתו. כך גם פגש את יוהאן וולפגנג פון גתה, הרדר, ז'אן פול, וכן התיידד עם לודוויג טיק, עם פרידריך וילהלם שלינג ועם האחים אוגוסט וילהלם ופרידריך שלגל.
באוקטובר 1794 עבד נובאליס כאקטואר עבור מי שהיה מאוחר יותר הביוגרף שלו. שם פגש גם את סופי, ארוסתו, שהייתה בת 13. בינואר שלאחר מכן היה הוא למבקר החשבונות הממונה על עבודות המלח בוויסנפלס (Weißenfels).
בשנים 1795–1796 התעניין נובאליס בדוקטרינה של יוהאן גוטליב פיכטה, אשר השפיעה על תפישת עולמו. נובאליס פיתח את רעיונותיו של פיכטה והפך את הרעיון של פיכטה מ-"Nicht-Ich" (גרמנית: לא אני) ל-"Du" (גרמנית: אתה), כלומר סובייקט ששווה בערכו ל-"Ich" (גרמנית: אני) - זו הייתה נקודת הפתיחה ל-"Liebesreligion" (גרמנית: דת האהבה) של נובאליס.
מותה של סופי, ארוסתו, ב-1797 כשהייתה בת 15, השפיע עמוקות על נובאליס. באותה שנה החל את לימודי הגאולוגיה שלו באקדמיה מובילה למדעים שבסקסוניה (Technische Universität Bergakademie Freiberg). במהלך לימודיו שם ניסה נובאליס ללמוד תחומי ידע נרחבים הכוללים בין היתר כרייה, מתמטיקה, כימיה, ביולוגיה והיסטוריה, ומעל לכל פילוסופיה. באותה אקדמיה גם אסף את החומרים לאנציקלופדיה המפורסמת שלו.
נובאליס נפטר בשנת 1801 כתוצאה ממחלת השחפת.
יצירותיו שתורגמו לעברית

יקינתון וניצת-ורד מתוך המקבץ הנסיכה ברמבילה. תרגמה אילנה המרמן, עם עובד 1988
הערות שוליים

↑  נובאליס באתר אוניברסיטת סטנפורד.
| --- | --- |
בקרת זהויות :  NLI: 987007266030905171  PLWABN: 9810546215005606  BIBSYS: 90052748  BNC: 000038429  BNE: XX1010094  BnF: cb11917917z (data)  CANTIC: a10375314  CiNii: DA00337456  GND: 118588893  ICCU: CFIV054619  ISNI: 0000 0001 2144 1284  LCCN: n78096916  LNB: 000042984  MusicBrainz: 74bfae64-2ea3-479f-9cb1-1eda2a24e103  NDL: 00451513  NKC: jn19990006176  NLA: 35200865  NLG: 191094  NLK: KAC199611488  NSK: 000072622  NTA: 068347839  RERO: 02-A000123067  SELIBR: 80734  SNAC: w69c8srt  SUDOC: 027384101  Trove: 862244  VcBA: 495/32978  VIAF: 95155102   WorldCat (עם VIAF): 95155102 
ערך זה הוא קצרמרבנושא גרמניה. אתם מוזמנים לתרום לוויקיפדיה ו.
ג'ורג' גאלאוויי

ג'ורג' גאלאווי ב-5 במאי 2005
ג'ורג' גאלאווי ב-24 בפברואר 2007
ג'ורג' גאלאוויי (באנגלית: George Galloway; נולד ב-16 באוגוסט 1954) הוא פוליטיקאי, שדרן רדיו וסופר בריטי ממוצא אירי וסקוטי. היה חבר הפרלמנט הבריטי מטעם מפלגות הלייבור וריספקט ומפלגת הפועלים הבריטית אותה הקים. נודע בעיקר עקב דעותיו האנטי-ציוניות הקיצוניות.
קורות חייו > ילדות וצעירות

גאלאוויי נולד ב-1954 בדנדי, סקוטלנד, כבנם של ג'ורג' גאלאוויי האב, פעיל סקוטי באיגודים המקצועיים ושל שילה או'רילי, סקוטית ממוצא אירי.
.
הוא גדל בהתחלה בלוחי, דאנדי, בשכונה אירית ענייה, הידועה כ"טיפררי".
 אביו היה תחילה חשמלאי, ולבסוף סיים תואר מהנדס חשמל ועבד בחברת NCR. אחרי שפוטר עשה הסבה מקצועית להוראה.

האם עבדה כמנקהאחר כך כפועלת. לדברי גאלאוויי, אביו היה פטריוט בריטי, בעוד אמו אהדה את העניין האירי והייתה בקורתית לגבי יומרות ההתפשטות הבריטיות בעולם. הוא נהג לצדד בדעות אמו.
ותמך בנעוריו בשין פיין ואיחוד מחדש של אירלנד.
הביוגרף שלו, דייוויד מורלי סיפר שאנשים שהכירו את גאלאוויי ואת אביו טענו ששניהם חלקו את הדעות המרקסיסיטיות שהיו נהוגות בתנועת הלייבור המקומית באותה התקופה. of the time.
קורות חייו > קריירה פוליטית

משנת 1987 כיהן גאלאוויי כחבר פרלמנט מטעם המחוזות גלאזגו הילהד וגלאזגו קלווין, מטעם מפלגת ממפלגת הלייבור (העבודה) הבריטית.
ב-2003 גורש גאלאוויי ממפלגת הלייבור של הממלכה, בעקבות התנגדותו להשתתפותה של הממלכה המאוחדת במלחמת עיראק והקים סיעת יחיד בשם ריספקט. כנציג סיעה זו נבחר במאי 2005 לבית הנבחרים הבריטי מטעם מחוז בת'נל גרין ובואו בלונדון רבתי שבו האחוז הגבוה ביותר של מוסלמים בבריטניה (מעל 40%).
בבחירות 2010 התמודד גאלאוויי במחוז בחירה אחר (Poplar & Limehouse), והפסיד למועמד של מפלגת הלייבור. ב-2012 נבחר בבחירות הביניים שוב לפרלמנט כנציג מחוז הבחירה מערב ברדפורד, שהיה קודם לכן בשליטת הלייבור. בבחירות 2015 הובס גאלאוויי ואיבד את מקומו בפרלמנט.
בשנת 2024 התמודד על מושב בפרלמנט שהתפנה במחוז הבחירה רוצ'דייל. ב-29 בפברואר 2024 זכה בבחירות וחזר להיות חבר פרלמנט, את ניצחונו הקדיש לעזה. בבחירות הכלליות ב-4 ביולי הוא הפסיד למועמד הלייבור והמפלגה הקואופרטיבית פול וו.
קורות חייו > קריירה כמנחה טלוויזיה ורדיו

בשנת 2008 החל להנחות תוכנית אקטואליה שבועית בשם "The Real Deal" ("העסק האמיתי") בערוץ החדשות הטלוויזיוני האיראני, PRESS TV, זרוע תעמולה בשפה האנגלית הממומן על-ידי ממשלת איראן. בשנת 2012 קיבל משרת מנחה בערוץ אל-מיאדין, המזוהה עם חזבאללה ועם משטר אסד.
ב-2019 כשמועדון הכדורגל האנגלי שהוא אוהד, ליברפול, זכה באליפות אנגליה בסיום העונה, החמיא גאלאוויי בתוכנית הרדיו אותה הגיש בתחנת TalkRadio באותה עת לכך שבחגיגות האליפות לא נראו דגלים ישראלים כלל. לאחר מכן פוטר גאלאוויי מעבודתו ותוכניתו בוטלה - כל זאת עקב מסריו האנטישמיים, למרות שהוא עצמו מחה על הגינויים כלפיו מכל צד - בנוסף לכך שגאלאוויי נודע כמתנגד נחרץ להגדרתו בתור "אנטישמי".
עמדות

גאלאוויי הוא בעל תפיסות סוציאליסטיות ואנטי-אימפריאליסטיות. הוא ידוע כמתנגד חריף לציונות ולאימפריאליזם אמריקאי. בין היתר, גאלאוויי הביע תמיכה בארגון הטרור חזבאללה, קיבל דרכון פלסטיני מראש הלשכה המדינית של חמאס אסמאעיל הנייה, הכריז על מחוז ברדפורד כאזור "נקי מישראלים" ועזב דיבייט לאחר שגילה שיריבו בדיבייט הוא סטודנט ישראלי. בעקבות הלחימה ברצועת עזה במלחמת חרבות ברזל, גאלאוויי טען כי ישראל מבצעת רצח עם.
על אף השתייכותו של גאלאוויי לפוליטיקה שמאלנית, הוא מחזיק בתפיסות שמרניות, תומך בממשלת איראן ומסרב לתמוך בזכויות להט"ב באופן מלא.
גאלאוויי הוא ממייסדי הארגון ויווה פלסטינה (אנ') ותרם כספים לארגון הטרור חמאס. הוא גורש ממצרים בשנת 2010 לאחר שניסה להוביל שיירת "סיוע" לעזה, שבמהלכה נהרג חייל מצרי. לפי הדיווחים החייל המצרי נהרג בהתפרעויות לאחר שהמצרים עצרו את תנועת השיירה כיון שגילו בה "סיוע לא רפואי".
חייו האישיים

גאלאוויי נשוי ברביעית ואב לשישה ילדים. אשתו השנייה הייתה ממוצא פלסטיני, לה נישא בטקס מוסלמי ב-1994; אשתו השלישית הייתה ממוצא לבנוני, וגם לה נישא בטקס מוסלמי ב-2005.
למרות שגאלאוויי גדל כנוצרי-קתולי ועדיין מזדהה ככזה, ב-2012 נטען במגזין הבריטי New Statesman כי הוא התאסלם בשנת 2000 בקילברן שבלונדון בטקס אמירת "שהאדה" שהתקיים בנוכחות חברים מאגודת המוסלמים של הממלכה המאוחדת. גאלאוויי הכחיש כי התקיים טקס שכזה וטען כי השקפתו האישית היא "עניינו הפרטי בלבד".
שדה התעופה ראש פינה

שדה התעופה ראש פינה או שדה התעופה מחניים הוא שדה תעופה אזורי, הממוקם בין קיבוץ מחניים לבין ראש פינה, ממזרח לכביש 90. שדה התעופה נקרא על שמו של יצחק בן-יעקב, מחלוצי התעופה העברית בארץ ישראל.
היסטוריה

בנייתו של השדה החלה בשנת 1943 על ידי הצבא הבריטי, וארכה כשנתיים. תחילה שימש השדה את חיל האוויר המלכותי כנגד הצבא הצרפתי של וישי בסוריה.
בשדה נסללו שני מסלולים צולבים באורך 1,080 מטרים וברוחב 40 מטרים, סביבם נסללו מסלולי הסעה היקפיים. בשדה הוצבה טייסת 3 של חיל האוויר המלכותי האוסטרלי אשר הייתה מצוידת במטוסי קרטיס P-40 וורהוק.
במאי 1948 נמסר שדה התעופה לידי חיל האוויר הישראלי. ב-21 באוקטובר 1973 המריאו משדה התעופה מסוקי יסעור אשר הנחיתו 625 צנחני מילואים מחטיבה 226 על פסגת החרמון וכבשו את מוצב החרמון הסורי (מבצע קינוח).
היסטוריה > שימוש אזרחי

עם הקמת המדינה הוסב השדה לשימוש אזרחי, במקום היה צריף פשוט אשר תפקד כטרמינל וכמגדל פיקוח גם יחד. חברת ארקיע קיימה שירות טיסות מהשדה למרכז הארץ מ-1953. בשנת 1968 נבנה טרמינל חדש בתכנון האדריכל שמעון פובזנר שעשה שימוש באחד המבנים המקוריים שהותירו אחריהם הבריטים. בשנת 1971 הוקמו במקום תחנת כיבוי אש ומגדל פיקוח חדש. בשנת 1994 הורחב טרמינל הנוסעים.
בשנת 1997 הגיע מספר הנוסעים השנתי לשיא של 250,000 ומינהל התעופה האזרחית פרסם מכרז למפעיל קו טיסות שני, בו התמודדו החברות ישראייר ואירואל תעופה. במרץ 1998 זכתה חברת ישראייר במכרז. ישראייר הפעילה טיסות לשדה במטוסי ATR 42.
שירות הטיסות של ארקיע מהשדה למרכז הארץ הופסק עקב חוסר כדאיות כלכלית במהלך 2006.
היסטוריה > במאה ה־21

בשנת 2002 אישר שר התחבורה, אפרים סנה, תוכנית להארכת מסלול ההמראות שממזרח למערב, ב-400 מטר נוספים, מ-1,100 מטר ל-1,500 מטר, כך שיתאפשר שימוש במטוסים בעלי 70 מקומות, ללא הגבלות טיסה, זאת למרות התנגדות קיבוץ מחניים לתוכנית בטענה שהתוכנית תפגע בשטח המיועד להרחבת הקיבוץ. התוכנית להארכת המסלול לא יצאה לפועל אך הקיבוץ דרש שרשות שדות התעופה תממן הסדרת מיגון אקוסטי לבתיו. הקיבוץ אף הגיש עתירה לבג"ץ שנדחתה ב-2010.
משנת 2008 ועד 1 ביולי 2019 הפעילה חברת עיט שירותי תעופה ותיירות טיסות משדה התעופה ראש פינה לנמל התעופה דב הוז בתל אביב (עד לסגירתו) במטוסי שורט 360, וכן לעיתים הוציאה החברה טיסות ישירות לנמל התעופה אילת (עד לסגירתו).
בשנת 2015 שופץ המסלול בהשקעה של כ–12 מיליון שקל. כמו כן באותה העת החלה רשות שדות התעופה לקדם תוכנית מפורטת להסדרת הפעילות והפיתוח של השדה, במסגרת "תת"ל (תוכנית תשתית לאומית) 75".
בעקבות מלחמת חרבות ברזל נסגר השדה למשך כשנה, ונפתח מחדש בינואר 2025.
היסטוריה > תאונות

ב-19 באפריל 1974 התנגשו שני מסוקי יסעור מעל שדה התעופה. אחד המסוקים הצליח לנחות בשלום ואילו המסוק האחר התרסק, נדלק וכל שמונת החיילים שהיו בו נספו, במה שנודע כאסון מחניים.
ב-4 בפברואר 1997 המריאו שני מסוקי יסעור משדה התעופה בדרכם ללבנון. המסוקים התנגשו זה בזה והתרסקו במה שנודע כאסון המסוקים.
מבנה ופעילות

השדה כולל מסלול נחיתת מטוסים צפון-דרום (בכיוון 15/33), מנחת נפרד למסוקים המרוחק ממנו ומסלול נחיתת מטוסים שני שממזרח למערב (בכיוון 5/23), ומסלולי הסעה היקפיים שאינם פעילים. תוכנית המתאר הארצית לתפרושת שדות התעופה – תמ"א 15, משנת 2000, מגדירה את שדה התעופה כשדה בשימוש מדרגה 3, "שנועד לענות בעיקר על הביקושים לטיסות מסחריות, סדירות וטיסות שכר ליעדים פנים ארציים".
בשדה מתקיימת פעילות צבאית ופעילות אזרחית, נחיתות והמראות של מטוסים קלים, פעילות ספורט אווירי ועוד. פעילות זאת מוגבלת לשעות 19:00–06:30. הפעילות האווירית הצבאית כוללת אימון מטוסים קלים על בסיס יומי, אימון מטוסי תובלה (ביום ובלילה) כ-24 פעמים בשנה, אימון מסוקים על בסיס שבועי ומעת לעת, ונחיתות והמראות של מטוסים צבאיים שלא במסגרת אימון שגרתי.
השדה מוגדר גם כשדה חירום (שח"ר) של חיל האוויר, כשבשגרה תופסות בו כוננות טייסות מסוקי הקרב השונות של חיל האוויר, שעורכות ביניהן סבבים
סטטיסטיקה > מספר הנוסעים

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
תנועת הנוסעים בשדה הייתה במגמת ירידה כמעט מתמדת מאז שנת 2001 (נכון לשנת 2014):
| שנה | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| נוסעים | 127,123 | 108,016 | 80,277 | 56,764 | 45,306 | 16,110 | 16,790 | 19,766 | 19,050 | 23,067 | 15,782 | 15,224 | 16,714 | 12,472 | 6,976 | 16,842 |
| תנועות מטוסים | 19,593 | 17,926 | 15,706 | 14,995 | 13,149 | 11,592 | 11,017 | 9,703 | 7,614 | 10,275 | 9,273 | 9,491 | 9,855 | 8,737 | 5,673 | 6,459 |
עזרי ניווט

VOR/DME – מערכת משולבת VOR (משואת תג"ם כל־כיוונית) יחד עם DME (מכשיר מדידת מרחק).
תדר – 115.3
אות זיהוי – ROP
הערות שוליים

↑  ראש פינה - אודות, באתר www.iaa.gov.il
↑  נחנך קו אווירי ת"א ראש פינה, שערים, 7 בדצמבר 1953
↑  דרור מרום, ‏המונופול נשבר בצפון, באתר גלובס, 31 במרץ 1998
↑  דרור מרום, ‏ישראייר זכתה במיכרז מפעיל הטיסות השני לצפון הארץ, באתר גלובס, 31 במרץ 1998
↑  זוהר בלומנקרנץ, חברת ארקיע תמשיך בטיסות לראש פינה גם לאחר 1 בינואר?, באתר הארץ, 11 בדצמבר 2005
↑  שדה התעופה בראש פינה יוארך כדי לאפשר נחיתות מטוסים עם 70 מקומות, באתר TheMarker‏, 29 באוקטובר 2002
↑  רחל הניג, ‏קיבוץ מחניים נגד הרחבת שדה תעופה מחניים; זקוק לשטח להקמת יישוב קהילתי, באתר גלובס, 24 ביוני 2001
↑  בג"ץ 177/10 אדם טבע ודין נ' שר התחבורה והבטיחות בדרכים, סעיפים 1–4
↑   רינה רוזנברג קנדל, טיסה מראש פינה לאילת ב-80 דקות - תמורת 430 שקל, באתר TheMarker‏, 30 בינואר 2016
↑   זוהר בלומנקרנץ, שדה התעופה בראש פינה ייסגר לצורך שיפוץ המסלול, באתר TheMarker‏, 24 באפריל 2015
↑  שדה תעופה ראש פינה נפתח לפעילות, רשות התעופה האזרחית
↑  בג"ץ 177/10 אדם טבע ודין נ' שר התחבורה והבטיחות בדרכים, סעיף 1
↑  שיר בן-אור ואמרל ונקרט, מצפינים, בטאון חיל האוויר, גיליון 167, יוני 2005
↑  שדה תעופה ראש פינה, באתר רשות שדות התעופה
↑  תמר טורג'מן, דין וחשבון שנתי 2019, באתר רשות שדות התעופה
| נמלי תעופה ומנחתים אזרחיים בישראל |
| --- | --- | --- |
| נמלי תעופה בין-לאומיים | חיפה • בן-גוריון • רמון |  |
| שדות תעופה | ראש פינה • הרצליה |  |
| מנחתים | קריית שמונה • פיק • שמרת • אסיף • מגידו • הבונים • עין שמר • תנובות • ראשון לציון • בר-יהודה • ערד • באר שבע • שדה בוקר • קציעות • מצפה רמון • מישר • ספיר • קדמה |  |
| לא פעילים | דלתון • ציקלון • עטרות • דימונה • עובדה (צבאי בלבד) • יטבתה |  |
| נהרסו או פונו | בצת • שדה דב • קרני • קטיף • נווה זוהר • אילת |  |
| מנחתים מאולתרים | מנחת עמק המצלבה • מנחת גבעת שאול |  |
תרשים שדה התעופה ראש פינה
(עדכני ליוני 2009)
שדה התעופה ראש פינה, דצמבר 2021